**Приложение № 2**

**към Заповед № МДР-ПП-09-135**

**от 21.12.2023 г.**

**МИНИСТЕРСТВО НА ЗЕМЕДЕЛИЕТО И ХРАНИТЕ**

**УСЛОВИЯ ЗА ИЗПЪЛНЕНИЕ**

**на проекти по**

**Програма за морско дело, рибарство и аквакултури 2021-2027**

**Процедура за подбор на проекти**

**BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие”**

Съдържание

[**2. Финансово изпълнение на проектите и плащане.** 6](#_Toc153874878)

[**3. Видимост и комуникация** 7](#_Toc153874879)

[**4. Приложения към Условията за изпълнение:** 8](#_Toc153874880)

**1. Техническо изпълнение на проектите**

При изпълнението на проектното предложение (ПП) трябва да са спазени поетите ангажименти от страна на кандидата/бенефициента за постигане на целите, резултатите и да е видим и измерим ефектът от изпълнението на ПП. При неизпълнение или несъответствие, Управляващият орган (УО) на Програмата за морско дело, рибарство и аквакултури (ПМДРА) 2021-2027 г. ще редуцира финансирането по ПП и/или ще налага финансови корекции на основание член 69, параграф 2 от Регламент (ЕС) № 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика (Регламент (ЕС) № 2021/1060) в съответствие с изискванията на член 33, член 36, параграф 1 и член 63 от Регламент (ЕС, Евратом) 2018/1046 (Финансовия регламент).

Съгласно чл. 2, т. 59 от Финансовия регламент „добро финансово управление“ означава изпълнение на бюджета в съответствие с принципите на икономичност, ефикасност и ефективност.

Съгласно чл. 33, параграф 1, букви а), б) и в) на Финансовия регламент:

а) принципът икономичност се отнасят за ресурсите, използвани от съответната инвестиция за осъществяване на нейните дейности, в подходящо количество и качество и на най-добрата цена;

б) ефикасността се отнася до най-доброто съотношение между използваните ресурси, предприетите дейности и постигането на целите;

в) принципът на ефективност е свързан със степента, в която се постигат поставените цели посредством предприетите дейности.

В процеса на изпълнение на одобрените проекти бенефициентите могат да възлагат на изпълнители – външни за тях лица, извършването на определени дейности по проекта.

**ВАЖНО:** На кандидатите се предоставя възможност да извършат процедури за избор на изпълнител преди сключване на административния договор за предоставяне безвъзмездна финансова помощ.

Не са допустими разходи за проекти или дейности, които са физически завършени или изцяло осъществени преди подаването на формуляра за кандидатстване от бенефициента.

**ВАЖНО:** При подготовката на проектните предложения кандидатите следва да съобразят сроковете за сключване на договори с изпълнителите съобразно предвидените за изпълнение дейности, към Условията за кандидатстване и времевия график за изпълнение на проекта във Формуляра за кандидатстване.

**ВАЖНО:** В срок до 20 работни дни от датата на получаването на документацията по проведения избор за изпълнител, УО на ПМДРА извършва последващия контрол за законосъобразност.

**1.1. Процедури за избор на изпълнител.**

Бенефициентите могат да извършат процедури за избор на изпълнител по следния ред:

**А. Избор на изпълнител по реда на Закона за обществените поръчки (ЗОП) или избор на изпълнител с публична покана, съгласно разпоредбите на чл. 49, алинея 2 и следващите от Закона за управление на средствата от европейските фондове при споделено управление (ЗУСЕФСУ):**

Бенефициентите-възложители, съгласно ЗОП са длъжни да провеждат обществени поръчки за избор на изпълнители на дейностите по проекта след сключване на административния договор.

На собствен риск кандидатите могат да стартират процедурите за избор на изпълнител преди сключване на договор, но не по-рано от подаване на проектното предложение.

УО на ПМДРА осъществява последващ контрол на проведената/ите от бенефициентите процедура/и за избор на изпълнител на етап сключен от бенефициента договор с избрания изпълнител.

За целта, в срок до 5 работни дни от сключване на договор с избрания изпълнител бенефициентите са длъжни да уведомят писмено УО на ПМДРА за подписания договор, чрез въвеждането му в ИСУН 2020.

Цялата документация, свързана с провеждането на процедурата, следва да бъде представена от бенефициента на УО на ПМДРА чрез ИСУН 2020,като задължително го уведомява за това чрез модул „Комуникация“.

В случай на необходимост, УО на ПМДРА изисква от бенефициента допълнителни документи/информация и разяснения във връзка с представената документация. Искането за разяснение се изпраща чрез ИСУН 2020 посредством електронния профил на бенефициента. Срокът за представяне на допълнителни документи/информация е 7 дни от датата на изпращане на искането. Бенефициентът представя липсващите документи по електронен път чрез ИСУН 2020. Допълнителна информация и документи могат да бъдат предоставени само по искане на УО на ПМДРА.

Когато бенефициентът не е представил изисканите допълнителни документи/информация и разяснения в посочения по-горе срок, УО на ПМДРА може да предостави повторна възможност на бенефициента за предоставяне на същата в срок от 5 работни дни. В случай че бенефициента не предостави и в този срок изисканите допълнителни документи/информация и разяснения, УО на ПМДРА ще се произнесе на база на наличната представена документация от проведения избор за изпълнител/и.

В случай на установяване на нередности по смисъла на чл. 2, т. 31 и т. 36 от Регламент (ЕС) № 2021/1060 (Регламент № 2021/1060) в проведената процедура, УО на ПМДРА налага финансова корекция по реда на чл. 70 и следващите от Закона за управление на средствата от Европейските фондове при споделено управление (ЗУСЕФСУ).

Правата и задълженията, които възникват за бенефициента, са описани в приложения образец на Административен договор за предоставяне на безвъзмездна финансова помощ по Програмата за морско дело, рибарство и аквакултури 2021-2027 (Приложение № 8) и Общите условия към финансираните по процедурата договори за безвъзмездна финансова помощ (Приложение № 9).

Във връзка с провеждане на процедурата за предоставяне на безвъзмездна финансова помощ, и/или при изпълнение, съответно отчитане на проекта, всеки кандидат/бенефициент може да подаде сигнал за наличие на нередности и/или измами или съмнение за нередности и/или измами.

**1.2. Изменения и/или допълнение на административен договор за предоставяне на безвъзмездна финансова помощ**

Измененията и/или допълненията на административния договор за предоставяне на безвъзмездна финансова помощ и проекта се извършват чрез сключването на допълнителни споразумения към него, по инициатива на Управляващия орган или на Бенефициента, при условията на чл. 39 от ЗУСЕФСУ и раздел VII от Общите условия. Допълнителното споразумение не може да нарушава конкурентните условия, съществуващи към момента на сключване на административния договор и равното третиране на бенефициентите.

**1.3. Проверки за удостоверяване на административните, финансовите, техническите и физическите аспекти от изпълнението на одобрените проекти.**

Съгласно правилата на Регламент (ЕС) № 2021/1060 и Споразумението за делегиране на функции от УО на ПМДРА на Междинното звено (МЗ) - Държавен фонд „Земеделие“ - Разплащателна агенция, Междинното звено следва да извърши проверки за удостоверяване на административните, финансовите, техническите и физическите аспекти от изпълнението на одобрените проекти. Проверките могат да бъдат както административни – проверка на документи, така и проверки на място за изпълнение на дейностите, заложени по одобрения проект.

Бенефициентът следва в срок до 10 дни преди провеждане на информационна кампания да уведоми УО на ПМДРА, за да бъде планирано посещение на място.

Управляващият орган на ПМДРА може да извършва проверки на място преди подписване на АДПБФП.

Управляващият орган на ПМДРА може да извършва при необходимост междинни проверки на място по време на изпълнението на проекта.

Междинното звено – ДФЗ-РА извършва административни проверки и проверки на място преди плащане по реда установен в Общите условия към административните договори за предоставяне на безвъзмездна финансова помощ и мониторингови проверки на изпълнените проекти на база извадка (проверките са административни и проверки на място).

Дейностите, съответно разходите по проекта следва да се извършат в срока, определен в административния договор.

След завършване на всички дейности/разходи, бенефициентът подава искане за окончателно плащане в срок, заложен в административния договор, за изплащане на пълния размер на одобрената безвъзмездна финансова помощ.

Искане за окончателно плащане се подава не по-късно от 30 дни след изтичане на срока за изпълнение на дейностите/разходите, съгласно административния договор за БФП.

След приключването на дейностите по договора за безвъзмездна финансова помощ, бенефициентът е длъжен да изготви и представи на ДФЗ-РА финален технически и финансов отчет, съдържащи информация относно цялостното изпълнение на дейностите и постигнатите резултати. Отчетите се изготвят и подават в ИСУН. Тези отчети трябва да посочват и постигането на резултатите и целите на проекта чрез предварително зададените индикатори, както и да показват реалното изпълнение на заложените очаквани резултати. Отчетите следва да отразяват и съответствието на дейностите с хоризонталните политики на ЕС, да описват основните проблеми, възникнали по време на изпълнението на проекта, както и как тези проблеми са били решени или причините за това да не бъдат преодолени.

Размерът на окончателното плащане се изчислява след приключване на проекта и одобряване на финалния технически и финансов отчет

ДФЗ – РА одобрява дейностите и верифицира разходите въз основа на проверка на документите (представени към искането за окончателно плащане, подробно описани в Приложение № 15) и на проверки на място, след което изплаща на бенефициента верифицираните разходи.

Бенефициентът е задължен да осигури директен достъп (както по време на изпълнението на проекта, така и след неговото приключване) на представители на Управляващия орган, Междинното звено на Управляващия орган и/или други одитиращи институции с цел извършването на проверка на място на резултатите от изпълнението на проекта.

Бенефициентът е задължен да докладва и отчита изпълнението на проекта в съответните отчетни форми и документи чрез ИСУН 2020.

**2. Финансово изпълнение на проектите и плащане.**

Всички допустими разходи (надлежно доказани със съответната фактура или друг счетоводен документ с еквивалентна доказателствена стойност) могат да бъдат представени за плащане само веднъж, т.е. разходите не могат да бъдат заявявани и за тях не може да бъде предоставена безвъзмездна финансова помощ, включително по други проекти и по други програми.

Бенефициентът е задължен да поддържа отделни счетоводни аналитични сметка/подсметка или отделна счетоводна система за допустимите разходи по проекта/ите и използването на средствата от безвъзмездната финансова помощ, съгласно изискванията на чл. 57, ал. 1, т. 6 от ЗУСЕФСУ.

Максималният размер на безвъзмездната финансова помощ задължително се посочва в АДПБФП. Този размер се основава на бюджета, формиран на база предварителната оценка на размера на допустимите разходи, необходими за изпълнението на проекта. Фиксираният в административния договор размер на безвъзмездната финансова помощ е максимален, но действителният размер на подлежащата на изплащане помощ се определя след приключване на всички допустими дейности по проекта и зависи от тяхното надлежно удостоверяване и одобряване на действително извършените разходи.

Недопустими са промени в бюджета на одобрения проект, водещи до увеличаване на първоначално договорения размер на БФП по договора, както и размера на публичното финансиране.

**ВАЖНО:** Във връзка с разпоредбите на чл. 4, т. 3 от Регламент (ЕО, ЕВРАТОМ) No 2988/95 на Съвета от 18 декември 1995 година относно защитата на финансовите интереси на Европейските общности, безвъзмездната финансова помощ не се изплаща, а изплатената финансова помощ подлежи на възстановяване от бенефициента, за който е установено, че е създал изкуствено условията, необходими за получаване на помощта, с цел осъществяване на предимство в противоречие с целите на дейността от ПМДРА.

По настоящата процедура за предоставяне на безвъзмездна финансова помощ се предвижда единствено окончателно плащане, като редът, условията и срокът за неговото извършване са определени в административния договор за предоставяне на безвъзмездна финансова помощ и Общите условия към него.

Искането за окончателно плащане на бенефициента се подава по ред, условия и в срок определени в административния договор за предоставяне на безвъзмездна финансова помощ и Общите условия към него.

**ВАЖНО:** В изпълнение на Решение на Министерски съвет № 592 от 21.08.2018 г. след сключване на договор на стойност, равна или надвишаваща 30 000,00 лв. и преди извършване на плащане, УО на ПМДРА чрез ДФЗ – РА има ангажимент да уведомява Национална агенция за приходите и Агенция „Митници“ за предстоящата за изплащане сума и за стойността на конкретния договор, по който ще се извърши плащането, за проверка на наличие/липса на данъчни задължения. При наличие на данъчни задължения към Национална агенция за приходите и Агенция „Митници“, УО на ПМДРА чрез ДФЗ – РА извършва банков превод на запорираната сума по посочената в разпореждането за изпълнение банкова сметка.

Бенефициентите общини имат право да им бъдат възстановени разходи за ДДС съгласно разпоредбите на националното законодателство за изпълнението на държавния бюджет на Република България за съответната година. Размерът на допустимите разходи за ДДС следва изрично да бъде посочен в АДПБФП и/или в допълнително споразумение към него, в случаите в които е допустимо.

**3. Видимост и комуникация**

Всички бенефициенти трябва да прилагат подходящи мерки за видимост и комуникация съгласно изискванията на чл. 50 от Регламент (ЕС) № 2021/1060 и използване на техническите характеристики в Приложение IX към него.

Бенефициентите и субектите, изпълняващи финансови инструменти, обявяват подкрепата от фондовете за операцията, включително използвани повторно ресурси в съответствие с член 62 от Регламент 2021/1060, като:

а) включват на официалния уебсайт на Бенефициента, ако има такъв, и на сайтове в социални медии кратко описание на операцията, пропорционално на равнището на подкрепата, в което се посочват нейните цели и резултатите от нея и се открояват финансовата подкрепа от Съюза;

б) включват по видим начин текст, подчертаващ подкрепата от Съюза, в документите и комуникационните материали, свързани с изпълнението на операцията и предназначени за обществеността или за участниците;

в) поставят устойчиви табели или табла, ясно видими за обществеността, на които се откроява емблемата на Съюза в съответствие с техническите характеристики, посочени в приложение IX на Регламент 1060/2021, веднага щом започне физическото изпълнение на операциите, включващи физически инвестиции, или инсталирането на закупеното оборудване, в следните случаи:

• операциите, получаващи подкрепа от ЕФРР и Кохезионния фонд, с общ размер на разходите над 500 000 EUR;

• операциите, получаващи подкрепа от ЕСФ+, ФСП, ЕФМДРА, ФУМИ, ФВС или ИУГВП, с общ размер на разходите над 100 000 EUR;

г) за операции, които не попадат в обхвата на буква в), поставят на място, ясно видимо за обществеността, поне един хартиен плакат с минимален размер А3 или еквивалентен електронен екран с информация за операцията, подчертаващ подкрепата от фондовете; когато Бенефициентът е физическо лице, той осигурява, доколкото е възможно, наличието на подходяща информация, подчертаваща подкрепата от фондовете, на видимо за обществеността място или чрез електронен екран;

**ВАЖНО:** Постоянните обяснителни табели трябва да бъдат ситуирани на места, видими за широката общественост, а не само за ползвателите на обектите.

В случай че се установи, че бенефициентът не изпълнява задълженията си по член 47 или параграфи 1 и 2 от член 50 от Регламент 2021/1061 и не са предприети корективни действия, Управляващият орган прилага мерки, отчитайки принципа на пропорционалност, като анулира до 3% от БФП по договора.

В основата на признаването на подкрепата от ЕС е емблемата и изявлението за финансиране от Съюза, които бенефициентите трябва да използват, когато своите дейности за видимост, прозрачност и комуникация.

Емблемата на Съюза винаги се използва неразделно с изявлението за финансиране: „Съфинансирано от Европейския съюз“ (Приложение № 17).

Съвместно с изявлението за финансиране: „Съфинансирано от Европейския съюз“ следва да се използва и логото на Програмата за морско дело, рибарство и аквакултури 2021-2027 (Приложение № 16).

Двата логотипа следва да бъдат с един и същ размер, измерен по височина или ширина.

Готовите за използване изявления за финансиране могат да бъдат изтеглени и от центъра за изтегляния:

<https://ec.europa.eu/regional_policy/information-sources/logo-download-center_en>

Допълнителна информация можете да намерите и в брошурата „Оперативни насоки за използване на емблемата на ЕС в контекста на програмите на ЕС:

<https://commission.europa.eu/system/files/2021-05/eu-emblem-rules_en.pdf>

**4. Приложения към Условията за изпълнение:**

1. Приложение № 5 по чл. 25, ал. 2 от Закона за управление на средствата от европейските фондове при споделено управление и чл. 7 от ПМС № 23/2023 г.

2. Приложение № 8 - Aдминистративен договор за предоставяне на безвъзмездна финансова помощ по Програма за морско дело, рибарство и аквакултури 2021-2027;

3. Приложение № 9 - Общи условия към финансираните по Програма за морско дело, рибарство и аквакултури 2021-2027 административни договори за предоставяне на безвъзмездна финансова помощ;

4. Приложение № 10 - Пакет декларации към Условията за изпълнение (Декларация за липса на нередности; Декларация за липса на конфликт на интереси по смисъла на чл. 61, параграф 3 от Регламент (ЕС, Евратом) 2018/1046 на Европейския парламент; Декларация по чл. 11, от Регламент (ЕС) № 2021/1139; Декларация за свързаност по смисъла на § 1, т. 13 и т. 14 от допълнителните разпоредби на ЗППЦК; Декларация по чл. 137 от Регламент (ЕС, Евратом) 2018/1046);

5. Приложение № 11 - Заявление за профил за достъп на ръководител на бенефициента до ИСУН 2020;

6. Приложение № 12 - Заявление за профил за достъп на упълномощени от бенефициента лица до ИСУН 2020

7. Приложение № 13 - Пакет декларации към АДПБФП (Декларация липса на нередности, подписана от кандидата към датата на сключване на договора; Декларация за липса на конфликт на интереси, подписана от кандитата към датата на сключване на договора; Декларация по чл. 11 от Регламент (ЕС) № 2021/1139, подписана от кандитата към датата на сключване на договора; Декларация за свързаност по смисъла на § 1, т. 13 и т. 14 от допълнителните разпоредби на ЗППЦК, подписана от кандидата към датата на сключване на договора; Декларация по чл. 137 от Регламент (ЕС, Евратом) 2018/1046); Декларация за липса на промяна в обстоятелствата, декларирани при подаване на формуляр за кандидатстване) – подписано от лице с право да представлява кандидата. В случаите, когато бенефициентът се представлява само заедно от няколко физически лица, заявлението се попълва и подписва от всички от тях;

8. Приложение № 14 - Декларация за упражняване правото на данъчен кредит;

9. Приложение № 15 - Искане за плащане;

10. Приложение № - 16 Графични лога на Програмата за морско дело, рибарство и аквакултури 2021-2027;

11. Приложение № 17 - Графични лога на Емблемата на Съюза с изявлението за финансиране: „Съфинансирано от Европейския съюз“;

12. Приложение № 18 - Инструкция за подписване на договор с електронен подпис